**Z A P I S N I K**

 **s 19. sjednice Gradskog vijeća Grada Gospića održane dana 28. prosinca 2022. godine,**

**u Gradskoj vijećnici Grada Gospića, Budačka 55, s početkom u 12.00 sati**

Sjednici su nazočni članovi Gradskog vijeća:

1. Ana – Marija Zdunić, 8. Tomislav Vrkljan,
2. Nada Alić, 9. Pajo Brkljačić,
3. Marko Sokolić, 10. Ivica Kovačević,
4. Josip Župan 11. Alen Zorić,
5. Ivica Tomljenović, 12. Jadranka Pejnović,
6. Velimir Štimac, 13. Mirjana Vrkljan Radošević.
7. Anela Serdar Pašalić,

Sjednici nisu nazočni:

1. Mario Stilinović – ispričao se
2. Josip Šaban.

Sjednici su još nazočni:

1. Kristina Prša, zamjenica gradonačelnika
2. Slaven Stilinović, pročelnik – tajnik Tajništva,
3. Ivana Kaleb Asić, pročelnica Upravnog odjela za samoupravu i upravu,
4. Josip Marković, pročelnik Upravnog odjela za komunalne djelatnosti i zaštitu okoliša,
5. Andrijana Miloš, privremena pročelnica Upravnog odjela za prostorno uređenje i gradnju,
6. Marijana Buljat, Voditeljica Odsjeka za proračun i računovodstvo,
7. Mandica Ratković, službenica Tajništva Grada Gospića,
8. Katarina Konjikovac, službenica Tajništva Grada Gospića
9. Predstavnici medija.

Pročelnik – tajnik g. Stilinović utvrdio je kvorum te konstatirao da je na 19. sjednici nazočno 13 članova, a odsutna 2 člana Vijeća, te da se mogu donositi pravovaljane odluke.

Predsjednica Vijeća Ana-Marija Zdunić pozdravila je nazočne te je za 19. sjednicu predložila dopunu dnevnoga reda sa točkom

\* Prijedlog Odluke o izmjenama Odluke o naknadama članovima Gradskog vijeća i članova radnih tijela Gradskog vijeća

Jednoglasno sa 13 glasova „za“ usvojena je predložena dopuna dnevnoga reda.

Predsjednica Vijeća članovima Vijeća je predložila dopunjeni dnevni red

# **D n e v n i r e d**

1. Aktualni sat
2. Usvajanje Zapisnika sa 17. sjednice Gradskog vijeća Grada Gospića;
3. Razmatranje i usvajanje prijedloga III Izmjena i dopuna Proračuna Grada Gospića za 2022. godinu;

Izvjestitelj: KARLO STARČEVIĆ

1. Razmatranje i usvajanje prijedloga Odluke o II. izmjenama i dopunama Odluke o izvršavanju Proračuna Grada Gospića za 2022. godinu;

Izvjestitelj: KARLO STARČEVIĆ

1. Razmatranje i usvajanje prijedloga Odluke o III. izmjenama i dopunama Programa javnih potreba u školstvu za 2022. godinu;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama Odluke o planu rashoda za nabavu proizvedene dugotrajne imovine i dodatna ulaganja na nefinancijskoj imovini za 2022. godinu;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjeni Programa javnih potreba u predškolskom odgoju I obrazovanju Grada Gospića za 2022. godinu

 Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama Programa javnih potreba u kulturi Grada Gospića za 2022. godinu;

 Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjeni i dopuni Programa javnih potreba zdravstvene zaštite i socijalne skrbi Grada Gospića za 2022. godinu;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama i dopunama Programa građenja komunalne infrastrukture za 2022. godinu;

 Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama i dopunama Programa održavanja komunalne infrastrukture za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama i dopunama Programa radova kapitalnih ulaganja u objekte društvenih djelatnosti za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama i dopunama Programa utroška sredstava šumskog doprinosa za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama i dopunama Programa utroška sredstava naknade za zadržavanje nezakonito izgrađenih zgrada u prostoru na području Grada Gospića za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama i dopunama Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Grada Gospića i promjene namjene poljoprivrednog zemljišta za 2022. godinu;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama i dopunama Plana utroška sredstava od prodaje obiteljske kuće ili stana u državnom vlasništvu na potpomognutim područjima za Grad Gospić za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama i dopunama Plana raspodjele sredstava spomeničke rente za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o donošenju Plana djelovanja u području prirodnih nepogoda Grada Gospića za 2023. godinu;

Izvjestitelj: IVANA KALEB ASIĆ

1. Razmatranje i usvajanje prijedloga Pravilnika o izmjenama i dopunama Pravilnika o provedbi postupaka jednostavne nabave Grada Gospića;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama i dopunama Odluke o socijalnoj skrbi Grada Gospića;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama Odluke o mjerilima za naplatu usluge Dječjeg vrtića Pahuljica od roditelja/skrbnika;

Izvjestitelj: IVANA KALEB ASIĆ

1. Razmatranje i usvajanje prijedloga Pravilnika o izmjeni Pravilnika o uvjetima i načinu raspolaganja nekretninama u vlasništvu Grada Gospića unutar Zone poslovnih namjena „Smiljansko polje“;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjeni Odluke o gradskim porezima Grada Gospića;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama i dopunama Odluke o davanju u zakup i na korištenje javnih površina i dijelova neizgrađenog građevinskog zemljišta;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama i dopunama Odluke o zakupu i kupoprodaji poslovnog prostora;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o davanju prethodne suglasnosti na Opće uvjete o korištenju parkirališnog prostora na javnim otvorenim parkiralištima u Gradu Gospiću;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o davanju prethodne suglasnosti na Opće uvjete isporuke komunalne usluge upravljanja i održavanja groblja

Izvjestitelj: JOSIP MARKOVIĆ

1. Razmatranje i usvajanje prijedloga Odluke o izmjenama Odluke o naknadama članovima Gradskog vijeća i članova radnih tijela Gradskog vijeća ***(dopuna Dnevnoga reda)***

Izvjestitelj: SLAVEN STILINOVIĆ

**Jednoglasno s 13 glasova “za” usvojen je predloženi dopunjeni Dnevni red.**

**Ad – 1 Aktualni sat**

Za postavljanje vijećničkih pitanja prijavili su se M. V. Radošević, I. Kovačević

1. **MIRJANA VRKLJAN RADOŠEVIĆ** – pita da li je gradska uprava upoznata sa situacijom u puhačkom

orkestru grada Gospića? Dodaje da navedeni orkestar postoji od 1929. g. i da je isti funkcionirao i u najtežim danima obuhvaćajući mnogobrojne generacije koje su besplatno učile svirati, družile se i putovali širom Hrvatske održavajući koncerte. Od 40 članova tog istog orkestra ostalo je 8 najupornijih. Stoga pita zna li itko od mjerodavnih za takvu situaciju i hoće li se uistinu dozvoliti da se ugasi ovakva institucija? Ističe da bolja situacija nije ni s folklornim društvom i mažoretkinjama, a tamburaški orkestar za koji su sredstva predviđena proračunom već duže vrijeme ne postoji.

 Drugo pitanje postavlja u svezi zajednice sportova koja ne funkcionira već duže vrijeme i čiju većinu obveza je preuzeo Grad na sebe. Dodaje da ove godine nije organizirana tradicionalna zimska košarkaška ni malonogometna turnir. Pita koji je razlog nebrige za ovakva događanja tj. radi li se o nedostatku sredstava ili o nemaru ili bezidejnosti?

 **KRISTINA PRŠA** – odgovara da je Grad upoznat sa situacijom u puhačkom orkestru. Navodi da je dugogodišnji voditelj orkestra prešao raditi u Županiju te umjesto njega orkestar vodi drugi voditelj kojeg je predložio Hrvatski sabor kulture. Radi se o akademski obrazovanoj osobi i koja vrlo dobro obavlja svoj posao. Razlog odlaska pojedinih članova orkestra nije poznat.

 Što se tiče folklornog sastava radi se o većem broju starijih članova a postojeći podmladak je znak da će društvo nastaviti i dalje kvalitetno raditi. Što se tiče mažoretkinja iste su ograničene na dob i one jednostavno odlaze, a da li će se netko novi upisati je zasigurno ono na što se ne može utjecati, međutim podmlatka svakako ima.

 Što se tiče zajednice sportova tj. košarkaške i malonogometne zimske lige dodaje da su istu do sada organizirali sportski klubovi, međutim ove godine nitko nije iskazao interes. Svakako se ne radi o nedostatku sredstava niti o nemaru Grada. Zimsku malonogometnu ligu dosada je organizirao NK Velebit međutim ove godine isti su u nekim drugim vodama i obvezama. Kad god netko bude izrazio želju za organizacijom ovakvih turnira Grad će pružiti i biti podrška. Grad nije odbio niti jedan klub za organizacijom ovakvih turnira i uvjek je pružao financijsku potporu pa čak i logističku. Smatra da klubovi trebaju početi raditi te vjeruje da će iduće godine biti bolje.

 **MIRJANA VRKLJAN RADOŠEVIĆ** – smatra žalosnim ako puhački orkestar i zimska liga ovise o jednom čovjeku te stoga grad smatra odgovornim jer se ipak radi o tradicionanim događanjima. Dodaje da ovakvo mišljenje dijeli i širi krug građana, a budući da je Grad preuzeo puno toga na sebe onda ima i odgovornost.

1. **IVICA KOVAČEVIĆ** – slaže se sa gđom. Vrkljan Radošević da se Grad ne može tako lako odricati

tradicionalnih događanja kao što je malonogometna i košarkaška zimska liga.

 Nadalje ističe da sve stare dugove, obveze i zaostatke treba riješiti do kraja tekuće godine stoga u tom kontekstu zamjenici postavlja pitanje da li je Grad zaprimio presudu Trgovačkog suda u Rijeci, da li se reagiralo u zakonskom roku i je li podnesena žalba na tu istu presudu i koliki je točan iznos zadan presudom. Isto pitanje postavljeno je i na prijašnjim sjednicama Vijeća kada je odgovoreno kako presuda nije zaprimljena jer da je, na istu bi bila podnesena žalba u zakonskom roku, te da je bio zaprimljen samo jedan poziv na ročište da bi Grad u tom slučaju svakako dobio predmetni spor. Tada je također izjavljeno da će se utvrditi činjenice i provesti interna istraga te da će se uraditi sve da se taj postupak obnovi. Dodaje da je tada zartažio pismeni odgovor međutim isti nije dobio iako je temeljem Poslovnika isti trebao zaprimiti do održavanja iduće sjedniceVijeća. Slijedom navedenog pita koje su činjenice utvrđene, što je pokazala interna istraga i da li je obnovljen pravni postupak?

 **KRISTINA PRŠA** – odgovara da je umjesto pisanog odgovora na samoj sjednici dat usmeni odgovor. Interna istraga je provedena i utvrđeno je da je došlo do problema u elektroničkim komunikacijama koji su ispravljeni. Grad nije zaprimio niti jedan poziv na ročište putem elektroničke komunikacije, a postupak je obnovljen odnosno upućen je sudu zahtjev za ponovno postupanje. O završetku postupka vijećnici će biti obavješteni.

**Ad – 2**

**Bez rasprave, sa 13 glasova „za“ usvojen je:**

* **ZAPISNIK SA 17. SJEDNICE GRADSKOG VIJEĆA GRADA GOSPIĆA**

**Ad – 3**

Prijedlog III Izmjena i dopuna Proračuna Grada Gospića za 2022. godinu

Predlagatelj: Gradonačelnik Grada Gospića

Na početku ove točke dnevnoga reda predsjednica Vijeća gđa. Zdunić upoznala je nazočne s Zaključkom Odbora za proračun i financije koji je dao pozitivno mišljenje na predmetnu točku.

**KRISTINA PRŠA** – vezano za predmetnu točku navodi da je tijekom 2022. godine utvrđeno da su nastupile promjene na prihodovnoj i rashodovnoj strani proračuna te je stoga sukladno zakonskim odredbama bilo potrebno uravnotežiti prihode i rashode i racionalizacijom rashoda smanjiti preneseni deficit. Izmjenama i dopunama proračuna omogućava se realizacija neophodnih rashoda i financiranje sustava. Prihodi i primici proračuna predloženim izmjenama i dopunama smanjuju se za 12.292.458 kn (19,6 %) te isti sada iznose 127.228.530 kn.

Isto tako proračunski rashodi i izdaci smanjuju se za 16.262.180 kn (44 %) i iznose 123.308.800 kn. Grad planira završiti ovu godinu sa manjkom od 2.698.957 kn što znači da se je uspjelo smanjiti preneseni deficit utvrđen u godišnjem izvještaju o izvršenju proračuna za 2021. godinu za 4.242.932 kn. Stoga je procjena da će Grad završiti godinu s manjkom od 2.698.957 kn te se isto smatra značajnim uspjehom do kojeg se došlo racionalizacijom rashoda i pažljivim planiranjem.

**IVICA KOVAČEVIĆ** - osvrće se na Obrazloženje proračuna u kome se nigdje ne navode razlozi povećanja i smanjenja stavki koje su predmet rebalansa već se samo paušalno navode postotci promjena. Smatra da je obrazloženje napisano samo radi zadovoljavanja zakonske forme, a ne da se transparentnije prezentiraju vijećnicima razlozi promjena u proračunu.

Smatra neozbiljnim da se rebalans donosi tri dana prije isteka tekuće godine kao i nelogičnim da se najprije donosi proračun za iduću godinu a potom rebalans iako je to zakonski u redu. Ovaj rebalans smatra financijskim planom za nešto što je već realizirano. Prema riječima zamjenice gradonačelnika gđe. Prše iz rebalansa se ne može ništa vidjeti već u godišnjem obračunu proračuna. Nadalje navodi da je u rebalansu i bez godišnjeg izvješća vidljivo da neki projekti kao što je Strategija razvoja urbanog područja za koji je planirano 200.000 kn ima smanjenje od 199.000 kn, a u proračunu za 2023. godinu za isto je planirano 26.500 eura ili 200.000 kuna. Osvrće se i na potpore poduzetnicima gdje je planirano 50.000 kn te se iste rebalansom smanjuju za 49.000 kn, subvencije obrtnicima i malim i srednjim poduzetnicima planirano 50.000 kn, a realizirano gotovo ništa. Gospić Smart city planirano 438.000 kn se smanjuje za 437.000 kn, subvencije razvojnih projekata u poljoprivredi smanjuju se za 70%, stručna izobrazba u poljoprivredi smanjenje od 93 %. Jednokratne novčane pomoći povećavaju se za 62.000 kn, a smanjuju se sredstva za nabavu ogrijeva.

Potpore u sportu su tema koja će se protezati čitavu 2023. godinu. Naime, planiran je milijun kuna a realizirano je 750.000 kn. Smatra da će sve i jedna udruga odnosno Klub konstatirati da su to sramotno mali iznosi i da nije normalno da razlika od 250.000 kuna nije utrošena u sport.

Izgradnja i uređenje groblja i mrtvačnica planirano 200.000 kn a umanjenje od 195.000 kn, zatim izgradnja parkirališta u L. Osiku planirano 500.000 kn a smanjenje je od 495.000 kn, dječja i sportska igrališta planirano 400.000 kn smanjenje od 197.000 kn. Predmetni rebalans smatra čistom kozmetikom tj. peglanjem stavki. Stavke koje su u proračunu za 2022. godinu sada su stavke proračuna za 2023. godinu i projekcijama za 2024. i 2025. godinu. Ovo smatra napumpavanjem proračuna i ključno pitanje je kako smo planirali i kako smo izvršavali proračun. Smatra nepotrebnim čekanje izvršenja proračuna jer je sve vidljivo u predloženom rebalansu. Protiv je donošenja rebalansa tri dana prije kraja godine kao i lošeg planiranja za 2022. godinu predmetni prijedlog neće podržati kao ni dobar dio programa vezanih za proračun. Slaže se s jednim navodom gradonačelnika da je na papiru sve savršeno a u praksi nešto sasvim drugo te da je pitanje dana kada će Grad bankrotirati.

**KRISTINA PRŠA** – osvrće se na izlaganje g. Kovačevića i vezano za strategiju razvoja urbanog područja ističe da je ista potrebna kako bi se povukla sredstva iz ITU mehanizama. Pojašnjava da natječaj koji je trebao biti raspisan još 2021. godine, raspisan je 15. 12. o.g. i sredstva od Ministarstva još nisu stigla za navedenu Strategiju. Rebalans je tu ne da se šminka već da se dovede u stvarno stanje. Sve navedeno se odnosi na projekte i ukoliko ministarstvo Gradu ne spusti sredstva za iste, Grad ne može prikazati nešto što nikada nije niti dobio. Što se tiče smanjenja sredstava gospodarstvenicima dodaje da se radi o sporazumu potpisanom s Ličko-senjskom županijom gdje se sufinanciraju kamate obrtnicima. Na mjeru Županije se javio samo jedan poduzetnik i Grad istom plaća kamate, te zbog toga što nema više prijavitelja sredstva se smanjuju. Smanjene su i subvencije malim obrtnicima a radi se o otpisu komunalne naknade jer nije bilo podnesenih zahtjeva. Projekt Gospić Smart city je projekt na čijoj prijavi je Grad prošao, međutim Ministarstvo još uvijek nije spustilo sredstva te se isti prenosi u iduću godinu. Sredstva za poljoprivredu smanjena su zbog smanjenih prihoda odnosno država nije spustila sredstva. Jednokratne novčane pomoći za ogrjev se smanjuju iz razloga što sad država svoja sredstva spušta direktno svojim korisnicima i ne idu više preko proračuna Grada. Sredstva u iznosu od 250.000 kn su planirana za Zajednicu sportova, međutim ista godinu dana nije dovela u red svoje poslovanje sukladno odredbama svog Statuta i Zakona. Što se tiče groblja i mrtvačnica detaljnije obrazloženje navedeno je u programima koji se donose zajedno uz ovaj rebalans.

 Postotci realizacije proračuna u Obrazloženju se pišu sukladno uputama Ministarstva financija koje se potom dostavljaju Ministarstvu. Što se tiče parkirališta sredstva su prenamijenjena za izgradnju malonogometnog igrališta. Novac za dječje igralište također nije stigao te se projekt prenosi u iduću godinu. U predloženom aktu nema lošeg planiranja, ako sredstva nisu spuštena ista se ne mogu niti prikazivati a sredstva za te projekte se očekuju u slijedećoj godini. Navode gradonačelnika ne može komentirati obzirom da isti nije nazočan na sjednici.

**MIRJANA VRKLJAN RADOŠEVIĆ** – ističe da je posebno osjetljiva na djecu i mlade te smatra da je naše školstvo svakog dana sve gore i gore s velikim rupama u znanju učenika što se na kraju potvrđuje i na maturi i na izboru njihovih fakulteta. Žalosti je smanjenje sredstava za pripreme za maturu sa 64.000 kn na 28.000 kn. Smatra žalosnim što Grad nije prepoznao potrebu i iznašao način da budemo na razini drugih gimnazija i škola. Ističe da 80% naše djece ide na instrukcije koje ne mogu nadomjestiti ono što se treba naučiti u školi. Na ovu temu su vođeni određeni razgovori međutim ništa nije učinjeno i jednostavno za ovo nema dovoljno sluha.

**KRISTINA PRŠA** – odgovara da su pripreme za maturu organizirane međutim nakon nekog vremena nitko od srednjoškolaca se nije pojavio na istima i stoga POU nije imalo razloga da isplati naknade profesorima kada učenici nisu dolazili. Što se tiče stručnog kadra u školama to nije problem samo na našem području već i na području čitave države, a Grad nema niti će imati utjecaja na takvo što. Nažalost posao u školama je svakako lošije plaćen nego u privatnim tvrtkama i takav kadar svakako bira bolje plaćene poslove.

**Nakon provedene rasprave, s 10 glasova** **„za“ i 3 glasa „protiv” usvojene su III. IZMJENE I DOPUNE**

**PRORAČUNA GRADA GOSPIĆA ZA 2022. GODINU.**

**Ad – 4**

Prijedlog Odluke o II. izmjenama i dopunama Odluke o izvršavanju Proračuna Grada Gospića za 2022.

godinu

 Predlagatelj: Gradonačelnik Grada Gospića

 **Bez rasprave, s 10 glasova „za“ i 3 glasa „protiv“ usvojena je ODLUKA O II. IZMJENAMA I DOPUNAMA ODLUKE O IZVRŠAVANJU PRORAČUNA GRADA GOSPIĆA ZA 2022. GODINU.**

**Ad – 5**

Prijedlog Odluke o III. izmjenama i dopunama Programa javnih potreba u školstvu za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „protiv“ usvojena je ODLUKA O III. IZMJENAMA I DOPUNAMA PROGRAMA JAVNIH POTREBA U ŠKOLSTVU ZA 2022. GODINU.**

**Ad – 6**

Prijedlog Odluke o izmjenama Odluke o planu rashoda za nabavu proizvedene dugotrajne imovine i dodatna ulaganja na nefinancijskoj imovini za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „protiv“, usvojena je ODLUKA O IZMJENAMA ODLUKE O PLANU RASHODA ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI ZA 2022. GODINU.**

**Ad – 7**

Prijedlog Odluke o izmjeni Programa javnih potreba u predškolskom odgoju i obrazovanju Grada

Gospića za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“, i 3 glasa „protiv“ usvojena je ODLUKA O IZMJENI PROGRAMA JAVNIH POTREBA U PREDŠKOLSKOM ODGOJU I OBRAZOVANJU GRADA GOSPIĆA ZA 2022. GODINU.**

**Ad – 8**

Prijedlog Odluke o izmjenama Programa javnih potreba u kulturi Grada Gospića za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „protiv“ usvojena je ODLUKA O IZMJENAMA PROGRAMA JAVNIH POTREBA U KULTURI GRADA GOSPIĆA ZA 2022. GODINU.**

**Ad – 9**

Prijedlog Odluke o izmjeni i dopuni Programa javnih potreba zdravstvene zaštite i socijalne skrbi Grada Gospića za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „protiv“ usvojena je ODLUKA O IZMJENI I DOPUNI PROGRAMA JAVNIH POTREBA ZDRAVSTVENE ZAŠTITE I SOCIJALNE SKRBI GRADA GOSPIĆA ZA 2022. GODINU.**

**Ad – 10**

Prijedlog Odluke o izmjenama i dopunama Programa građenja komunalne infrastrukture za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „protiv“ usvojena je ODLUKA O IZMJENAMA I DOPUNAMA PROGRAMA GRAĐENJA KOMUNALNE INFRASTRUKTURE ZA 2022. GODINU.**

**Ad – 11**

Prijedlog Odluke o izmjenama i dopunama Programa održavanja komunalne infrastrukture za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „protiv“ usvojena je ODLUKA O IZMJENAMA I DOPUNAMA PROGRAMA ODRŽAVANJA KOMUNALNE INFRASTRUKTURE ZA 2022. GODINU.**

**Ad – 12**

Prijedlog Odluke o izmjenama i dopunama Programa radova kapitalnih ulaganja u objekte društvenih djelatnosti za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „protiv“ usvojena je ODLUKA O IZMJENAMA I DOPUNAMA PROGRAMA RADOVA KAPITALNIH ULAGANJA U OBJEKTE DRUŠTVENIH DJELATNOSTI ZA 2022. GODINU.**

**Ad – 13**

Prijedlog Odluke o izmjenama i dopunama Programa utroška sredstava šumskog doprinosa za 2022. godinu

Predlagatelj: Gradonačelnik Grada Gospića

**Bez rasprave, 10 glasova „za” i 3 glasa „protiv” usvojena je ODLUKA O IZMJENAMA I DOPUNAMA PROGRAMA UTROŠKA SREDSTAVA ŠUMSKOG DOPRINOSA ZA 2022. GODINU.**

**Ad – 14**

Prijedlog Odluke o izmjenama i dopunama Programa utroška sredstava naknade za zadržavanje nezakonito izgrađenih zgrada u prostoru na području Grada Gospića za 2022. godinu

Predlagatelj: Gradonačelnik Grada Gospića

**Bez rasprave, s10 glasova „za” i 3 glasa „protiv” usvojena je ODLUKA O IZMJENAMA I DOPUNAMA PROGRAMA UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU NA PODRUČJU GRADA GOSPIĆA ZA 2022. GODINU.**

**Ad – 15**

Prijedlog Odluke o izmjenama i dopunama Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Grada Gospića i promjene namjene poljoprivrednog zemljišta za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za” i 3 glasa „protiv” usvojena je ODLUKA O IZMJENAMA I DOPUNAMA PROGRAMA KORIŠTENJA SREDSTAVA OD RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE NA PODRUČJU GRADA GOSPIĆA I PROMJENE NAMJENE POLJOPRIVREDNOG ZEMLJIŠTA ZA 2022. GODINU**.

**Ad – 16**

Prijedlog Odluke o izmjenama i dopunama Plana utroška sredstava od prodaje obiteljske kuće ili stana u državnom vlasništvu na potpomognutim područjima za Grad Gospić za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za” i 3 glasa „protiv” usvojena je ODLUKA O IZMJENAMA I DOPUNAMA PLANA UTROŠKA SREDSTAVA OD PRODAJE OBITELJSKE KUĆE ILI STANA U DRŽAVNOM VLASNIŠTVU NA POTPOMOGNUTIM PODRUČJIMA ZA GRAD GOSPIĆ ZA 2022. GODINU.**

**Ad – 17**

Prijedlog Odluke o izmjenama i dopunama Plana raspodjele sredstava spomeničke rente za 2022. godinu

Predlagatelj: Gradonačelnik Grada Gospića

**IVICA KOVAČEVIĆ** – traži da se pojasni smanjenje iznosa od 110.000 kuna na 50.000 kn tj. da li se ovdje radi o ne naplati ili nečemu drugom?

**KRISTINA PRŠA** – pojašnjava da su sva rješenja za spomeničku rentu izdana početkom godine, međutim svi obveznici nisu do sada podmirili svoje obveze. Navedeni iznos predstavlja stvarno stanje naplate.

**Nakon provedene rasprave, s 10 glasova „za” i 3 glasa „suzdržan” usvojena je ODLUKA O IZMJENAMA I DOPUNAMA PLANA RASPODJELE SREDSTAVA SPOMENIČKE RENTE ZA 2022. GODINU.**

**Ad – 18**

Prijedlog Odluke o donošenju Plana djelovanja u području prirodnih nepogoda Grada Gospića za 2023. godinu

Predlagatelj: Gradonačelnik Grada Gospića

**Bez rasprave, jednoglasno s 13 glasova „za“ usvojena je ODLUKA O DONOŠENJU PLANA DJELOVANJA U PODRUČJU PRIRODNIH NEPOGODA GRADA GOSPIĆA ZA 2023. GODINU.**

**Ad – 19**

Prijedlog Pravilnika o izmjenama i dopunama Pravilnika o provedbi postupaka jednostavne nabave Grada Gospića

Predlagatelj: Gradonačelnik Grada Gospića

**Bez rasprave, s 13 glasova „za“ usvojen je PRAVILNIK O IZMJENAMA I DOPUNAMA PRAVILNIKA O PROVEDBI POSTUPAKA JEDNOSTAVNE NABAVE GRADA GOSPIĆA.**

**Ad – 20**

Prijedlog Odluke o izmjenama i dopunama Odluke o socijalnoj skrbi Grada Gospića

Predlagatelj: Gradonačelnik Grada Gospića

**Bez rasprave, s 13 glasova „za“ usvojena je ODLUKA O IZMJENAMA I DOPUNAMA ODLUKE O SOCIJALNOJ SKRBI GRADA GOSPIĆA.**

**Ad – 21**

Prijedlog Odluke o izmjenama Odluke o mjerilima za naplatu usluge Dječjeg vrtića Pahuljica od roditelja/skrbnika

Predlagatelj: Gradonačelnik Grada Gospića

**Bez rasprave, s 13 glasova „za“ usvojena je ODLUKA O IZMJENAMA ODLUKE O MJERILIMA ZA NAPLATU USLUGE DJEČJEG VRTIĆA PAHULJICA OD RODITELJA/SKRBNIKA.**

**Ad – 22**

Prijedlog Pravilnika o izmjeni Pravilnika o uvjetima i načinu raspolaganja nekretninama u vlasništvu Grada Gospića unutar Zone poslovnih namjena „Smiljansko polje“

Predlagatelj: Gradonačelnik Grada Gospića

**Bez rasprave, s 13 glasova „za“ usvojen je PRAVILNIK O IZMJENI PRAVILNIKA O UVJETIMA I NAČINU RASPOLAGANJA NEKRETNINAMA U VLASNIŠTVU GRADA GOSPIĆA UNUTAR ZONE POSLOVNIH NAMJENA „SMILJANSKO POLJE“.**

**Ad – 23**

Prijedlog Odluke o izmjeni Odluke o gradskim porezima Grada Gospića

Predlagatelj: Gradonačelnik Grada Gospića

**Bez rasprave, uz tehničku ispravku** (u članku 1. Odluke iza riječi: „eura“ dodano je: „m2“)**, jednoglasno s 13 glasova „za“ usvojena je ODLUKA O IZMJENI ODLUKE O GRADSKIM POREZIMA GRADA GOSPIĆA.**

**Ad – 24**

Prijedlog Odluke o izmjenama i dopunama Odluke o davanju u zakup i na korištenje javnih površina i dijelova neizgrađenog građevinskog zemljišta

Predlagatelj: Gradonačelnik Grada Gospića

**Bez rasprave, jednoglasno s 13 glasova „za“ usvojena je ODLUKA O IZMJENAMA I DOPUNAMA ODLUKE O DAVANJU U ZAKUP I NA KORIŠTENJE JAVNIH POVRŠINA I DIJELOVA NEIZGRAĐENOG GRAĐEVINSKOG ZEMLJIŠTA.**

**Ad – 25**

Prijedlog Odluke o izmjenama i dopunama Odluke o zakupu i kupoprodaji poslovnog prostora

Predlagatelj: Gradonačelnik Grada Gospića

**Bez rasprave, jednoglasno s 13 glasova „za“ usvojena je ODLUKA O IZMJENAMA I DOPUNAMA ODLUKE O ZAKUPU I KUPOPRODAJI POSLOVNOG PROSTORA.**

**Ad – 26**

Prijedlog Odluke o davanju prethodne suglasnosti na Opće uvjete o korištenju parkirališnog prostora na javnim otvorenim parkiralištima u Gradu Gospiću

Predlagatelj: Gradonačelnik Grada Gospića

**Bez rasprave, jednoglasno s 13 glasova „za“ usvojena je ODLUKA O DAVANJU PRETHODNE SUGLASNOSTI NA OPĆE UVJETE O KORIŠTENJU PARKIRALIŠNOG PROSTORA NA JAVNIM OTVORENIM PARKIRALIŠTIMA U GRADU GOSPIĆU.**

**Ad – 27**

Prijedlog Odluke o davanju prethodne suglasnosti na Opće uvjete isporuke komunalne usluge upravljanja i održavanja groblja

Predlagatelj: Gradonačelnik Grada Gospića

**Bez rasprave, jednoglasno s 13 glasova „za“ usvojena je ODLUKA O DAVANJU PRETHODNE SUGLASNOSTI NA OPĆE UVJETE ISPORUKE KOMUNALNE USLUGE UPRAVLJANJA I ODRŽAVANJA GROBLJA.**

**Ad – 28**

Prijedlog Odluke o izmjenama Odluke o naknadama članovima Gradskog vijeća i članova radnih tijela Gradskog vijeća

Predlagatelj: Gradonačelnik Grada Gospića

**Bez rasprave, jednoglasno s 13 glasova „za“ usvojena je ODLUKA O IZMJENAMA ODLUKE O NAKNADAMA ČLANOVIMA GRADSKOG VIJEĆA I ČLANOVA RADNIH TIJELA GRADSKOG VIJEĆA.**

KLASA: 024-01/22-01/17

URBROJ: 2125-1-01-22-02

Sjednica završila s radom u 13.05 sati.

ZAPISNIČAR PREDSJEDNICAGRADSKOG VIJEĆA

 GRADA GOSPIĆA

Mandica Ratković, v.r. Ana – Marija Zdunić, mag.iur.,v.r.